Държавен вестник, бр. 37, 2010 г., стр. 9

БРОЙ  37	
Д Ъ Р Ж А В Е Н  В Е С Т Н И К 	
СТР.  9  
прилагането на схемата „Училищен плод“, за 
срок минимум 3 години считано от годината, 
следваща тази на издаването им;
3. да изискват всяка една от доставките да 
бъде съпътствана от сертификат за качество, 
издаден съгласно Регламент (ЕО) на Комисията 
№ 1580/2007;
4. при поискване от служители на Държавен 
фонд „Земеделие“ – Разплащателна агенция, да 
предоставят допълнителни документи, свързани 
с прилагането на схемата;
5. да осигурят достъп за проверки от служи­
тели на Държавен фонд „Земеделие“ – Разпла­
щателна агенция, които имат за цел преглед на 
отчетността, както и за физически проверки;
6. да предоставят в срок информацията, която 
е необходима за мониторинг на прилагането 
на схемата;
7. да не използват продуктите, които се дос­
тавят по схемата, за друго освен за консумация 
от децата или учениците в учебното заведение 
или в заведенията, за които са подали заявки 
за помощ;
8. да раздават плодовете и зеленчуците по 
схемата отделно от другите храни, в деня на 
доставката, в подходящо време между основ­
ните хранения; 
9. всяко дете или ученик да получи пола­
гащото му се количество плодове и зеленчуци 
съгласно размера на порциите плодове и зе­
ленчуци, определени в приложение № 3;
10. да предоставят плодовете и зеленчуците 
по схемата само на присъстващи в групата деца 
или в клас ученици;
11. да не разпределят плодовете и зеленчуците 
по схемата по време на престой на децата и 
учениците във ваканционни лагери; 
12. да предоставят плодовете и зеленчуците 
на децата и учениците съгласно изискванията 
на чл. 8, ал. 6;
13. да изготвят месечни отчетни карти на 
присъстващите деца по образец, утвърден от 
изпълнителния директор на Държавен фонд 
„Земеделие“ – Разплащателна агенция;
14. да поставят на добре видимо място – око­
ло главния вход на учебното заведение, плакат 
по чл. 9, ал. 3;
15. да информират родителите за значението 
на плодовете и зеленчуците при изграждане на 
навици за здравословно хранене на техните деца.
(3) Заявителите по чл. 10, ал. 1, т. 2 и 3 
подават декларация по образец, утвърден от 
изпълнителния директор на Държавен фонд 
„Земеделие“, с която поемат писмено следните 
задължения:
1. задълженията по ал. 2, т. 1 – 6;
2. да водят отчет на имената и адресите 
на учебните заведения, за които разпределят 
плодове и зеленчуци;
3. да водят отчет на продуктите и количе­
ствата, доставени на тези учебни заведения;
4. плодовете и зеленчуците да бъдат доста­
вяни на учебните заведения ритмично съгласно 
графици за доставка; 
5. да доставят на учебните заведения всеки 
месец минимум четири различни продукта от 
включените в приложение № 2.
(4) Заявителите по чл. 10, ал. 1, т. 1 прилагат 
към заявлението по ал. 1 следните документи:
1. копие от документ за самоличност на 
директора на учебното заведение;
2. копие от заповедта за назначаване на 
директора на учебното заведение;
3. заповед или нотариално заверено пълно­
мощно от заявителя за лицето, упълномощено 
да подаде документите, и копие от лична карта 
на това лице;
4. копие от регистрация по ЕИК/БУЛСТАТ 
на заявителя;
5. декларация по ал. 2.
(5) Заявителите по чл. 10, ал. 1, т. 2 и 3 
прилагат към заявлението по ал. 1 следните 
документи:
1. копие от документ за самоличност на 
законния представител;
2. оригинал на нотариално заверено пъл­
номощно или нотариално заверено копие и 
копие от документ за самоличност на лицето, 
упълномощено да подаде документите;
3. копие от регистрация по ЕИК/БУЛСТАТ 
на заявителя или удостоверение за актуално 
състояние в оригинал или нотариално заверено 
копие – за заявителите по чл. 10, т. 2, които 
са търговци;
4. график за доставка на плодове и зеленчуци, 
съгласуван с всяко учебно заведение, включващ 
наименованията на учебните заведения, видове 
продукти, дните, през които ще се доставят 
продуктите, и броя на доставките;
5. декларация по ал. 3 и декларация от 
всяко учебно заведение, което представлява, за 
изпълнение на задълженията по ал. 2, т. 4 – 15.
(6) Заявителите са длъжни при подаване 
на документите да представят за проверка 
оригиналите на всички документи, за които 
се изискват копия. Копията на документите 
се заверяват, като заявителят напише „Вярно с 
оригинала“ и се подпише, а в случаите, когато 
е приложимо, да постави и печат.
Чл. 12. (1) В едномесечен срок от подаване 
на заявленията за одобрение изпълнителният 
директор на Държавен фонд „Земеделие“ издава 
акт за одобрение, с който заявителите, които 
отговарят на критериите за допустимост по 
схемата и са поели задълженията по чл. 11, 
ал. 2 или 3, се одобряват като изпълнители по 
схема „Училищен плод“ за срок една година.
(2) Заявителите по чл. 10, които не са одо­
брени, могат да кандидатстват отново за участие 
в схемата през следващата година.